system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre 1095.
assistant

Anul 1095 (MXCV) a fost un an al calendarului iulian.

Evenimente 
 26 februarie: Emirul selgiucid Tutuș este înfrânt și ucis într-o luptă de lângă Rey de către nepotul său, Barkyaruq; conducerea Alepului revine fiului său Ridwan.
 1-7 martie: Împăratul Alexios I Comnen trimite ambasadori pe lângă papa Urban al II-lea, la conciliul de la Piacenza, pentru a discuta trimiterea de mercenari pentru a lupta împotriva turcilor selgiucizi; papa răspunde pozitiv acestei solicitări.
 11 martie: Conciliul de la Rockingham, convocat de regele William Rufus al Angliei, pentru a supune Biserica autorității sale; acuzat în cadrul conciliului, arhiepiscopul Anselm de Cannterbury pleacă la Roma, pentru a primi pallium-ul din mâinile papei Urban al II-lea.
 18 august: Urcat pe tronul Danemarcei, regele Erik I conduce o campanie împotriva triburilor venzilor.
19 noiembrie: Încep lucrările conciliului de la Clermont, convocat de papa Urban al II-lea, care ridică problema "armistițiului lui Dumnezeu" și a trimiterii de ajutoare în Țara Sfântă.
 27 noiembrie: La conciliul de la Clermont, papa Urban al II-lea proclamă cruciada; începe Prima cruciadă; Petru Eremitul începe propovăduirea cruciadei de-a lungul întregii Franțe.
 28 noiembrie: În ultima zi a conciliului de la Clermont, papa Urban al II-lea numește pe episcopul Ademar de Le Puy și pe contele Raymond al IV-lea de Toulouse la conducerea cruciadei către Țara Sfântă.
1 decembrie: Raymond al IV-lea, conte de Toulouse și Provence, înștiințează pe papa Urban al II-lea asupra participării sale la cruciadă.
 5 decembrie: Papa Urban al II-lea transferă definitiv sediul episcopal de la Iria Flavia la Santiago de Compostela.
 18 decembrie: Contele Henric de Burgundia întemeiază pentru a doua oară comitatul Portugaliei, intitulîndu-se printr-o chartă conte de Coimbra.

Nedatate 
 august-septembrie: Papa Urban al II-lea vizitează mai multe locuri din Franța (Valence, Puy, Romans, Cluny), pentru a ajunge la Clermont.
 noiembrie-iulie 1096: Papa Urban al II-lea își continuă peripluul prin Franța (Limoges, Angers, Le Mans, Tours, Poitiers, Saintes, Bordeaux, Toulouse, Carcassonne, Nimes), pentru a chema la cruciadă; în paralel trimite scrisori către conducătorii seculari și clericali din Flandra, de pe valea Loirei, Normandia, Anglia, Genova.
Almoravizii reiau ofensiva anticreștină în Peninsula Iberică, reocupând Lisabona.
 Armenii din Cilicia recuceresc Antiohia de la selgiucizi.
Dinastia Sena trece la conducerea statului bengalez.
 Este înființată republica din Asti, în Italia de nord.
 Welf, fiul ducelui de Bavaria, divorțează de contesa Matilda, abandonând partidul pontifical și trecând de partea împăratului Henric al IV-lea.

Arte, științe, literatură și filozofie 
 3 iunie: Consacrarea bisericii San Abbondio din Como (Italia) de către papa Urban al II-lea.
 5 august: Catedrala Saint Apollinaire din Valence (Franța) este consacrată de către papa Urban al II-lea.
 Este construit castelul Pembroke, în Țara Galilor.

Înscăunări 
 26 februarie: Ridwan, conducător selgiucid în Alep (1095-1113).
 29 iulie: Koloman, rege al Ungariei (1095-1116).
 18 august: Erik I, rege al Danemarcei (1095-1103).
 12 octombrie: Liutpold (Leopold al III-lea), markgraf de Austria (1095-1136).

Nașteri 
 4 iulie: Usamah ibn Munqidh, cronicar musulman din Siria (d. 1188).
 22 decembrie: Roger al II-lea, primul rege normand al Siciliei (d. 1154).
 Conan al III-lea de Bretagne (d. ?)
Ibn Bajja, astronom, filosof și muzician arab (d. 1138).
 Kogyo-Daishi, restaurator al budismului în Japonia (d. ?)
Pierre de Bruys, predicator francez (d. 1131).
Victor al IV-lea, cardinal și antipapă (d. 1164).
 Yuri Dolgoruki, cneaz de Kiev (d. 1157).

Decese 
 26 februarie: Tutuș I, sultan selgiucid (n. 1066)
 14 iunie: Agapet de Pecarska, călugăr și medic ucrainean (n. ?)
 29 iulie: Ladislau I, rege al Ungariei (Sfântul Ladislau), (n. 1040)
 18 august: Olaf I al Danemarcei (n. 1050)
 12 octombrie: Leopold al II-lea de Babenberg, margraf de Austria (n. 1050)
 Godred Crovan, suveran irlandez (n. ?)
Ruben I, principe armean (n. 1025)
 Shen Kuo, om de știință și diplomat din China, dinastia Song (n. 1031)
Vitale Falier, doge al Veneției (n. ?)

Vezi și 
 Listă de conducători de stat din 1095

1095